ალექსანდრე საგინაშვილი

ალექსანდრე დიმიტრის ძე საგინაშვილი (დ. 15 დეკემბერი 1808 — გ. 1887) — ქართველი სამხედრო და საზოგადო მოღვაწე.

მინი|ალექსანდრე საგინაშვილი

ბიოგრაფია
ალექსანდრე საგინაშვილი დაიბადა 1808 წლის 15 დეკემბერს. განათლება მიიღო სათავადაზნაურო სკოლაში და 1826 წლიდან დაიწყო სამხედრო სამსახური. 1827 წლიდან მონაწილეობას იღებდა მრავალ ლაშქრობაში.

იგი 1830-1840 წლებში იბრძოდა კავკასიელ მთიელებთან ომში. 1841 წელს, დაინიშნა ამიერკავკასიის სამხედრო ოლქის გენშტაბის ტოპოგრაფთა ასეულის მეთაურად, ხოლო 1851 წლიდან ქართული სახაზო ბრიგადის მე–7 ბატალიონის მეთაურად.

1860 წლიდან ალექსანდრე ამიერკავკასიის მხარის ადგილობრივი ჯარების სარდლის თანაშემწე იყო თბილისის, ელიზავეტპოლის, ბაქოსა და ერევნის გუბერნიებში. მან 1860 წელს მიიღო პოლკოვნიკის ჩინი, 1877 წელს გენერალ–მაიორის, ხოლო 1861 წლიდან გახდა გენერალ-ლეიტენანტი. დაჯილდოებულია რუსეთის უმაღლესი სამხედრო ჯილდოებით.

1872 წელს ალექსანდრე საგინაშვილმა ილია ჭავჭავაძის დაზე, ელისაბედ ჭავჭავაძეზე იქორწინა. მანამდე იგი ბაბალე ორბელიანის მეუღლე იყო. ელისაბედი და ალექსანდრე თბილისში, ნიკოლოზის ქუჩაზე ცხოვრობდნენ. სახლი სიკვდილის წინ ალექსანდრემ თავის მეუღლეს, ლიზას უანდერძა. მოგვიანებით კი ელისაბედ (ლიზა) საგინაშვილის თხოვნით, ეს სახლი გადაეცა მწერალთა კავშირს, სადაც ახლა გახსნილია ილია ჭავჭავაძის მემორიალური მუზეუმი.

ალექსანდრე 1879 წლიდან გარდაცვალებამდე, იყო "ქართველთა შორის წერა-კითხვის გამავრცელებელი საზოგადოების" დამფუძნებელი წევრი.

ალექსანდრე საგინაშვილი გარდაიცვალა 1887 წელს.

ლიტერატურა
 Волков С. В. Генералитет Российской империи. Энциклопедический словарь генералов и адмиралов от Петра I до Николая II. Том II. Л—Я. М., 2009
 Гогитидзе М. Грузинский генералитет (1699—1921). Киев, 2001
 Исмаилов Э. Э. Золотое оружие с надписью «За храбрость». Списки кавалеров 1788—1913. М., 2007
 Степанов В. С., Григорович П. И. В память столетнего юбилея императорского Военного ордена Святого великомученика и Победоносца Георгия. (1769—1869). СПб., 1869

რესურსები ინტერნეტში

 ალექსანდრე დიმიტრის ძე საგინაშვილი (გენერალი) — ქართველთა შორის წერა-კითხვის გამავრცელებელი საზოგადოების წევრები

კატეგორია:დაბადებული 1808
კატეგორია:ქართველი სამხედრო მოღვაწეები
კატეგორია:ქართველი საზოგადო მოღვაწეები
კატეგორია:გარდაცვლილი 1887